Diari Oficial de la Generalitat Valenciana


Sumari del DOGV 6058, del 16-07-2009 (2009/8139)

Notificació a Tamara Marín Cobos de la resolució del recurs d'alçada, referència interna R-148/2009.
----------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8139


Data del document
:   29-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Tamara Marín Cobos de la resolució del recurs d'alçada, referència interna R-148/2009. [2009/8139]  
De conformitat amb el que estableix l'art. 59.4 de la Llei 30/92 de 26 de novembre de règim jurídic de les administracions públiques i del procediment administratiu comú, es notifica a Tamara Marín Cobos, av. de la Libertad, núm. 102, 3r, 1ª (03304 Albatera) la resolució del recurs d'alçada amb el número de referència interna R-148/09.  
«Resolució  
Examinat el recurs d'alçada formulat per Tamara Marín Cobos, contra la resolució d'arxiu de la sol·licitud de renda bàsica d'emancipació (RBE COM), relativa a l'expedient núm. 316099/03/0000/2008.  
Antecedents de fet  
Primer. Tamara Marín Cobos va presentar el dia 2 d'octubre de 2008 una sol·licitud de concessió de la renda bàsica d'emancipació destinada al pagament de l'arrendament de l'habitatge siti a Albatera (Alacant), en l'avinguda de la Libertad, 102, 3r, 1ª.  
Segon. A la vista de l'expedient, el cap del Servei Territorial d'Habitatge i Projectes Urbans d'Alacant, per mitjà d'un escrit de data 11 de novembre de 2008, requereix a la part sol·licitant perquè aporte a l'expedient la documentació no aportada juntament amb la sol·licitud, necessària per a dictar una resolució, i li concedeix per a això un termini de quinze dies naturals.  
Tercer. En conseqüència, i en virtut del que disposa l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, el cap del Servei Territorial en data 18 de desembre de 2008 dicta una resolució d'arxiu de la sol·licitud de renda bàsica d'emancipació, per falta de presentació de la documentació preceptiva requerida en el termini concedit.  
Quart. Contra l'esmentada resolució, Tamara Marín Cobos interposa recurs d'alçada dins del termini i la forma escaient, amb les al·legacions que hi consten i que es donen per reproduïdes a fi de la brevetat.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, si la sol·licitud d'iniciació d'un procediment no reuneix els requisits exigits per la legislació aplicable, es requerirà a l'interessat perquè en el termini de deu dies esmene la falta o acompanye els documents preceptius, amb indicació que, si no ho fa així, se li considerarà desistit de la seua petició, després de la resolució prèvia.   
IV. Segons el que estableix l'art. 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis, obliguen les autoritats i personal al servei de les administracions públiques competents per a la tramitació dels assumptes, com també als interessats en aquests.  
V. En el cas que ens ocupa, revisada la documentació que consta en l'expedient, es comprova que després de revisar la documentació aportada el 17 de desembre de 2008 per la interessada, s'observa que tant la vida laboral com les nòmines presentades corresponen a Gabriel Tafalla Miralles no a la interessada. Així mateix, es presenten sense la corresponent confrontació i no hi consta tampoc la presentació de la nota simple del Registre de la propietat o en el cas d'obra nova la de l'edifici en què s'ubique l'habitatge. Per tant, no queda acreditada la presentació de la documentació requerida en 11 de novembre de 2008.  
Establit el que antecedeix, i d'acord amb l'informe del tècnic del servei territorial ja que la part recurrent no ha aportat la documentació sol·licitada, es confirma la resolució d'arxiu del Servei Territorial d'Habitatge d'Alacant.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Tamara Marín Cobos contra la resolució del Servei Territorial d'Habitatge i Projectes Urbans d'Alacant, de data 18 de desembre de 2008, la qual queda confirmada.   
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu d'Alacant, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 29 de juny de 2009.- La directora general d'Habitatge i Projectes Urbans: M. Jesús Rodríguez Ortiz.